
	PATVIRTINTA                                                    Alytaus rajono savivaldybės tarybos                                                                           2020 m. vasario 6 d. sprendimu Nr. K-4                                                                             


1 priedas

1 b forma

Urbanistinės plėtros ir strategijos formavimo
PROGRAMOS APRAŠYMAS

	Biudžetiniai metai
	2020 metai

	Asignavimų valdytojas 

(-ai), kodas (-ai)
	Alytaus rajono savivaldybės administracijos direktorius, 188718528

	Vykdytojas (-ai), kodas (-ai)
	Komunalinio ūkio ir architektūros skyrius, A1


	Programos pavadinimas
	Urbanistinės plėtros ir strategijos formavimas
	Kodas
	03


	Programos parengimo argumentai
	Programa ilgalaikė. Ji parengta siekiant racionaliai planuoti teritorijas urbanistinei ir infrastruktūros plėtrai, padidinti miestuose bei kaimo teritorijose viešųjų erdvių patrauklumą, plėsti bei modernizuoti rekreacinės infrastruktūros objektus ir statinius.

Vykdant programą, įgyvendinamos Lietuvos Respublikos Vietos savivaldos įstatymu deleguotos funkcijos: teritorijų planavimas, savivaldybės teritorijos ir Daugų miesto bendrųjų planų sprendinių bei reikalavimų įgyvendinimas. Užtikrinamas tinkamas ir savalaikis bendrųjų, specialiųjų ir detaliųjų planų rengimui reikalingų sąlygų parengimas,  statybas leidžiančių dokumentų išdavimas, seniūnijų, kaimų bei gyvenviečių ribų nustatymas bei savalaikis  dokumentų parengimas žemės sklypų įteisinimui savivaldybei valstybės deleguotoms funkcijoms vykdyti. Viena iš valstybinių (valstybės perduotų savivaldybėms) funkcijų yra savivaldybės erdvinių duomenų rinkinio tvarkymas (SEDR). Duomenys bus naudojami planuojant teritorijas ir administruojant savivaldybės teritorijoje esančius inžinerinius tinklus. Organizuojant teritorijų planavimo dokumentų rengimą, kuriama GIS duomenų bazė, kuri leis greičiau, efektyviau bei naudingiau, lyginant su iki šiol naudotais tradiciniais metodais, naudotis sukauptais  duomenimis. Parengta GIS duomenų bazė užtikrins skaidrią savivaldybės veiklą teritorijų planavimo procese, investuotojai ir gyventojai turės galimybę patogiai, gretai planuoti investicijas ar statybas. Atkreipiamas dėmesys į tai, kad GIS duomenų  bazės kūrimui reikia parengti GIS pagrindą, nuolat pildyti ir atnaujinti duomenis, o svarbiausia, likviduoti šių darbų atsilikimą.

Ši programa yra susijusi  su visomis kitomis Savivaldybės programomis – laiku parengti teritorijų planavimo dokumentai bei žemės sklypų įteisinimai suteikia galimybes tolimesnei rajono plėtrai įgyvendinti.

	Ilgalaikis prioritetas

(pagal Alytaus rajono savivaldybės strateginį plėtros planą)
	Ekonomikos, verslo ir darnaus kaimo plėtros vystymas
	Kodas
	01

	Šia programa įgyvendinamas savivaldybės strateginis tikslas:
	Užtikrinti  kompleksišką žemės sklypų formavimą ir aplinkos apsaugą bei žemės ūkio plėtrą
	Kodas
	03

	Programos tikslas
	Užtikrinti gerą teritorijų planavimą,  tinkamą žemės sklypų formavimą ir pertvarkymą, prisidėti prie turizmo ir kitų paslaugų plėtojimo
	Kodas
	01

	Tikslo įgyvendinimo aprašymas: rengti teritorijų planavimo dokumentus, padedančius užtikrinti urbanistinės plėtros ir strategijos formavimą. Siekti darnios urbanistinės plėtros, sukuriant palankias sąlygas tiek gyvenamajai aplinkai, tiek verslo plėtrai, užtikrinant jų tarpusavio sinergiją. Didinti gyvenamosios aplinkos, infrastruktūros, paslaugų patrauklumą ir patogumą gyventojams, tuo pačiu skatinant verslo investicijas, kurios sukurtų naujas darbo vietas rajono gyventojams. Užtikrinti gamtinės aplinkos, kultūros paveldo apsaugą bei suplanuoti teritorijas skirtas pramonės, turizmo ir žemės ūkio plėtrai. Šiam tikslui įgyvendinti iškeliami uždaviniai:

01 Uždavinys. Organizuoti teritorijų planavimą, pagal poreikį užtikrinti žemės sklypų formavimą ir pertvarkymą.

01 priemonė. Kadastro ir registro duomenų tvarkymas. Vykdant šią priemonę, pagal poreikį rengiami žemės valdų planai, kadastriniai žemės sklypų matavimai, topografinės nuotraukos, siekiant užtikrinti savivaldybės funkcijoms reikalingų žemės sklypų poreikį. Taip pat, kuriamos ir nuolat pildomos ir administruojamos duomenų bazės, siekiant užtikrinti patogų duomenų prieinamumą ir informacijos perdavimą tolimesniems darbų etapams. 

02 priemonė. Savivaldybės teritorijos planavimas ir stebėsena. Vykdant šią priemonę numatoma organizuoti Alytaus rajono savivaldybės teritorijos bendrojo plano sprendinių įgyvendinimo plane numatytų teritorijų planavimo dokumentų rengimą bei atlikti esamų teritorijų planavimo dokumentų stebėseną. 2020 metais numatyta parengti Alytaus rajono savivaldybės teritorijos vietinės reikšmės kelių tinklo išdėstymo specialųjį planą, taip siekiant užtikrinti susisiekimo infrastruktūrą intensyviai urbanizuojamose Alytaus miesto priemiestinėse plėtros teritorijose bei atlikti Daugų miesto bendrojo plano sprendinių įgyvendinimo stebėseną, kadangi Daugų bendrojo plano sprendinių konkretizavimo stadijoje pateikti teritorijos vystymo sprendiniai 2010–2020 metų periodui.

03 priemonė. Savivaldybei priskirtos valstybinės žemės ir kito valstybės turto valdymas, naudojimas ir disponavimas juo pasitikėjimo teise. Vykdant šią priemonę, numatoma esant poreikiui organizuoti valstybinės žemės sklypų valdymo pasitikėjimo teise organizavimą.  Šiam tikslui, pagal ankstesniais metais vyriausybei teiktą planuojamą pasitikėjimo teise paremti valdyti žemės sklypų poreikį, yra skirtos valstybės deleguotos lėšos, kurios nėra išnaudotos ir gali būti toliau naudojamos šiam tikslui. Ši priemonė įgyvendinama, organizuojant valstybinės žemės sklypų valdymą pasitikėjimo teise. 

02 Uždavinys. Savivaldybės erdvinių duomenų rinkinio (SEDR) sudarymas ir nuolatinis atnaujinimas. 

01 priemonė. Savivaldybėms priskirtiems geodezijos ir kartografijos darbams (savivaldybių duomenų rinkiniams tvarkyti) organizuoti ir vykdyti. SEDR sudaromas ir atnaujinamas naudojant savivaldybės teritorijos topografinių planų ir inžinerinių tinklų planų erdvinių objektų


	rinkinius, pateiktus derinti savivaldybei. Šie duomenys bus naudojami planuojant teritorijas ir administruojant savivaldybės teritorijoje esančius inžinerinius tinklus.
03 Uždavinys. Lietuvos Respublikos architektūros įstatymo 14 straipsnyje nurodytų architektūros plėtros krypčių įgyvendinimas. 

01 priemonė. Architektūriniai konkursai, skirti geriausiai statinio architektūrinei ir urbanistinei idėjai atrinkti. Architektūros kūrybinių dirbtuvių organizavimas. Vykdant priemonę numatoma savivaldybės tarybos sprendimu pripažintiems architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo atvejais rengti architektūrinius konkursus geriausiai statinio architektūrinei ar urbanistinei idėjai atrinkti, taip pat organizuoti kūrybines dirbtuves įtraukiant visuomenę ir aukštųjų mokyklų studentus. Priemonė įgyvendinama suorganizavus bent vieną architektūrinį konkursą arba aukštojo mokslo įstaigos studentų kūrybines dirbtuves, įtraukiant gyventojus.
02 priemonė. Mažosios architektūros ir viešųjų erdvių įrengimas ir priežiūra. Priemonė įgyvendinama viešose vietose įrengiant mažosios architektūros objektus – skulptūras, suoliukus, kitus objektus, bei vykdant objektų priežiūrą (kai yra poreikis). 
Rezultato vertinimo kriterijus – Komunalinio ūkio ir architektūros skyriaus veiklos užtikrinimas, 95 proc.


	Numatomas programos įgyvendinimo rezultatas: įvykdžius programos reikalavimus, gerės rajono infrastruktūra, didės privataus kapitalo grąža, gerės Alytaus rajono teritorijos įvaizdis. Rajonas taps patogesnis ir jaukesnis čia gyvenantiems žmonėms bei rajono svečiams.

	

	Galimi programos vykdymo ir finansavimo variantai: savivaldybės biudžetas ir valstybės biudžetas.

	

	Veiksmai, numatyti Alytaus rajono savivaldybės strateginiame plėtros plane, kurie susiję su vykdoma programa: 1 prioritetas. Ekonomikos, verslo ir darnaus kaimo plėtros vystymo prioritetas. 1.3. Subalansuoti Alytaus rajono teritorinę plėtrą ir raidą. 1.3.1. uždavinys. Vystyti kokybiškos architektūros plėtrą. 1.3.2. uždavinys. Rengti teritorijų planavimo dokumentus, užtikrinant pažangų, augimą.

	

	Susiję įstatymai ir kiti svarbūs teisės aktai: 
· Lietuvos Respublikos žemės įstatymas; 
· Lietuvos Respublikos teritorijų planavimo įstatymas; 
· Lietuvos Respublikos vietos savivaldos įstatymas;
· Lietuvos Respublikos architektūros įstatymas;
· Lietuvos Respublikos žemės ūkio ministro 2017 m. lapkričio 23 d. įsakymas Nr. 3D-754 „Dėl topografinių planų ir inžinerinių tinklų planų derinimo tvarkos aprašo patvirtinimo“; 
· kiti teisės aktai.


__________________________

